CELEX: C2006/154/46
Language: sk
Date: 2006-07-01 00:00:00
Title: Vec T-116/06: Žaloba podaná  13. apríla 2006  – Oakley/ÚHVT

1.7.2006   
            
            
               SK
            
            
               Úradný vestník Európskej únie
            
            
               C 154/17
            
         Žaloba podaná 13. apríla 2006 – Oakley/ÚHVT
   (Vec T-116/06)
   (2006/C 154/46)
   Jazyk žaloby: angličtina
   Účastníci konania
   
      Žalobca: Oakley, Inc. (Foothill Ranch, USA) (v zastúpení: Michaela Huth-Dierig, advokátka)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Venticinque Ltd (Hailsham, Spojené kráľovstvo)
   Návrhy žalobcu
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 17. januára 2006 vo veci odvolania R 682/2004-1,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „O STORE“ pre služby triedy 35 – ochranná známka Spoločenstva č. 2 074 599.
   
      Majiteľ ochrannej známky Spoločenstva: žalobca.
   
      Účastník, ktorý sa domáha vyhlásenia neplatnosti: Venticinque Limited.
   
      Práva z ochrannej známky účastníka, ktorý sa domáha vyhlásenia neplatnosti: skoršia národná slovná ochranná známka „THE O STORE“ pre tovary a služby tried 18 a 25.
   
      Rozhodnutie výmazového oddelenia: čiastočné vyhlásenie neplatnosti ochrannej známky Spoločenstva.
   
      Rozhodnutie odvolacieho senátu: zamietnutie odvolaní žalobcu aj Venticinque Ltd.
   
      Dôvody žaloby: porušenie článku 8 odsek 1 písm. b) nariadenia Rady č. 40/94, pretože tovary a služby sú absolútne rozdielne a neexistuje pravdepodobnosť zámeny medzi kolidujúcimi ochrannými známkami, keďže rozlišovacia spôsobilosť skoršej ochrannej známky „THE O STORE“ je veľmi obmedzená. Navyše nebol predložený dôkaz o tom, že „THE O STORE“ je na francúzskom trhu akokoľvek známa alebo zaužívaná.